Diari Oficial de la Generalitat Valenciana


Sumari del DOGV 9513, del 17-01-2023 (2022/12719)

Anunci pel qual se sotmet a informació publica l'acord de la Junta de Govern Local relatiu a l'informe ambiental i territorial estratègic de la modificació puntual 24 del Pla general d'ordenació urbana (expedient 2019/1758).
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9513

Data del DOGV
:   17-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/12217


Data del document
:   20-12-2022

Organisme emissor
:   Ajuntament de Xixona

Tipus de document
:   Anunci

Descriptors 

:   * pla d'urbanisme
    * administració local

Anunci pel qual se sotmet a informació publica l'acord de la Junta de Govern Local relatiu a l'informe ambiental i territorial estratègic de la modificació puntual 24 del Pla general d'ordenació urbana (expedient 2019/1758). [2022/12727]  
Per al coneixement general, es publica l'acord de la Junta de Govern Local, adoptat per unanimitat, en la sessió ordinària celebrada l'1 de desembre de 2022, i es deixa constància que l'informe ambiental i territorial estratègic perdrà la seua vigència i no tindrà efectes si, una vegada publicat en el DOGV, no s'hauria procedit a l'aprovació del document avaluat en el termini màxim de quatre anys des de la publicació.  
  
«Assumptes urgents  
B) Urbanisme i medi ambient. Informe ambiental i territorial estratègic de la modificació puntual 24 del Pla general d'ordenació urbana de Xixona (Exp. 2019/1758)  
Es justifica la urgència de l'assumpte següent, a fi de modificar l'adaptació de les normes urbanístiques del PGOU, per a possibilitar la millora de l'accessibilitat universal i reduir la demanda energètica de les edificacions, per la qual cosa es proposa que s'incloga en l'ordre del dia d'aquesta sessió.  
A continuació se sotmet a votació la declaració de la urgència de l'assumpte, acordar la urgència i incloure aquest punt entre els assumptes a tractar en la sessió de la Junta de Govern Local. S'aprova per quatre vots a favor, la qual cosa suposa la majoria absoluta dels membres que de fet i de dret componen aquest òrgan col·legiat.  
A continuació es dona compte de la proposta que formula la regidora delegada d'Habitatge i Urbanisme, María Teresa Carbonell Bernabeu, de data 30 de novembre de 2022, i que es transcriu a continuació:  
«Amb data 26 de novembre de 2020 el Ple de l'Ajuntament va adoptar l'acord d'aprovació de l'inici del procediment de la modificació puntual 24 del Pla general d'ordenació urbana de Xixona.  
Que l'objecte de la modificació és l'adaptació de les normes urbanístiques del PGOU, per a possibilitar la millora de l'accessibilitat universal i reduir la demanda energètica de les edificacions.  
Amb data 27 de gener de 2021 es va remetre la sol·licitud d'inici de l'avaluació ambiental i territorial estratègica, acompanyant l'esborrany i el document inicial estratègic, al Servei Territorial d'Urbanisme d'Alacant.  
Amb data 19 de febrer de 2021 es remet l'informe del Servei Territorial d'Urbanisme, en el qual es constata que la competència per a l'aprovació definitiva correspon a l'Ajuntament, que serà en aquest cas, també l'òrgan ambiental, en tractar-se d'una modificació que afecta únicament i exclusivament a l'ordenació detallada del sòl urbà.  
  
Una vegada iniciat el procediment, en atenció al contingut de la modificació puntual que es tramita, es va sotmetre a consultes l'expedient de les administracions públiques afectades, segons el que es disposa en l'article 53 del TRLOTUP. En concret es van sol·licitar informes:  
- Al Servei Territorial d'Urbanisme d'Alacant, el qual l'ha emés amb caràcter favorable, en data 19 de febrer de 2021.  
- Al Servei d'Infraestructura Verda i Paisatge de la Conselleria de Política Territorial, Obres Publiques i Mobilitat, que rep la sol·licitud en data 25 de novembre de 2021, sense que conste l'emissió d'informe fins ara.  
- Al Servei Territorial de Cultura i Esport d'Alacant, de la Conselleria d'Educació, Cultura i Esport, que rep la sol·licitud en data 14 de desembre de 2021, el qual ha emès un informe favorable condicionat, el 10 de maig de 2022.  
Així mateix, en la mesura que pot afectar a la tramitació d'aquest expedient, consta en el mateix certificat del secretari general del 6 de maig de 2021, respecte de l'atac informàtic produït a aquest ajuntament el 17 d'abril de 2021, que va resultar xifrada quasi tota la informació municipal i ha estat impossible disposar de tota.  
  
Amb data 17 de març de 2022, es va emetre un informe de l'arquitecte cap del Departament Tècnic de Gestió i Disciplina Urbanística, sobre la continuació del procediment d'avaluació ambiental territorial estratègica, on s'indicava la necessitat d'optar entre la sol·licitud de col·laboració amb la Diputació d'Alacant i que es realitzaren les actuacions necessàries a tal fi o, si per contra, i a fi d'una major celeritat ?a la vista del retard en la tramitació de l'expedient- s'optava per realitzar el contracte menor d'assistència tècnica, i en aquest cas el tècnic que subscriu, iniciaria la remissió de documentació a l'òrgan de contractació.  
  
Finalment, es va tramitar per contracte menor l'elaboració de l'Informe d'avaluació ambiental i territorial estratègica de la modificació puntal núm. 24 del Pla general de Xixona (Alacant).  
Consta en l'expedient l'informe del cap de departament, de data 11 de novembre de 2022, sobre la comprovació de la factura, on consta la conformitat amb els treballs realitzats.  
Vist l'informe d'avaluació ambiental i territorial estratègica de la modificació puntal núm. 24 del Pla general de Xixona, de data 4 de novembre de 2022, subscrit per Jesús Lara Jornet, llicenciat en Biologia, en el qual diu:  
  
«Informe d'avaluació ambiental i territorial estratègica modificació puntual núm. 24 del Pla general de Xixona (Alacant)  
Adaptació de normes urbanístiques per a millores d'accessibilitat i eficiència energètica (EK.ZVG-6.76.97)  
Promotor: Ajuntament de Xixona  
Administració substantiva: Ajuntament de Xixona  
Òrgan ambiental/territorial: Ajuntament de Xixona  
  
0. ANTECEDENTS  
El present informe d'avaluació ambiental i territorial estratègica avalua la modificació puntual núm. 24 del Pla general de Xixona, que adapta les normes urbanístiques a les millores d'accessibilitat i eficiència energètica, d'acord amb la Llei de sòl i rehabilitació urbana. Es tracta, per tant, d'un instrument de planejament que afecta únicament i exclusivament a l'ordenació detallada del sòl urbà i, per tant, subsumible en l'article 49.2.a. del TRLOTUP:  
a) En els instruments de planejament urbanístic que afecten únicament i exclusivament a l'ordenació detallada del sòl urbà definida en el present text refós.  
Per això, l'Ajuntament de Xixona es constitueix en òrgan ambiental i territorial.  
Per a la realització del present document s'ha tingut en compte la Guia d'avaluació ambiental per òrgan ambiental municipal, elaborada per la Direcció General de Medi Natural i Avaluació Ambiental i la Direcció General d'Ordenació del Territori, Urbanisme i Paisatge.  
  
1. NORMATIVA I ALTRES DOCUMENTS D'APLICACIÓ  
Hi són aplicable els següents:  
- Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics.  
- Llei 21/2013, de 9 de desembre, d'avaluació ambiental.  
- Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (d'ara en avant TRLOTUP).  
- Reial decret legislatiu 7/2015, de 30 d'octubre (d'ara en avant TRLS), pel qual s'aprova el text refós de la Llei del sòl i rehabilitació urbana, que estableix en el seu art. 22 que els instruments d'ordenació territorial i urbanística estan sotmesos a l'avaluació ambiental de conformitat amb el que es preveu en la legislació d'avaluació ambiental.  
  
- Pla general d'ordenació urbana de Xixona aprovat per la Comissió Territorial d'Urbanisme el 24.04.1986.  
- Guia d'avaluació ambiental per òrgan ambiental municipal, elaborada per la Direcció General de Medi natural i Avaluació Ambiental i la Direcció General d'Ordenació del Territori, Urbanisme i Paisatge.  
  
2. OBJECTIUS I JUSTIFICACIÓ DE LA MODIFICACIÓ PUNTUAL  
La legislació urbanística ha incorporat, primer a través de la Llei 8/2013, de 26 de juny, de rehabilitació, regeneració i renovació urbanes i després mitjançant la seua incorporació al text refós de la Llei de sòl i rehabilitació urbana aprovat pel Reial decret legislatiu 7/2015, de 30 d'octubre, algunes determinacions per a les actuacions en el medi urbà, encaminades a millorar l'accessibilitat universal i reduir la demanda energètica de les edificacions. L'objecte de la modificació puntual és incorporar a les normes urbanístiques del Pla general d'ordenació urbana les determinacions necessàries per a fer possible el compliment de l'estipulat en el citat precepte legal.  
  
3. DESCRIPCIÓ DE LA MODIFICACIÓ PUNTUAL  
La modificació puntual considera la modificació de diversos articles de les normes urbanístiques i l'addició d'un article nou, a fi de donar compliment així a les qüestions regulades en l'article 24 del TRLS, per a possibilitar l'ocupació de les superfícies d'espais lliures o de domini públic que resulten indispensables, així com les superfícies comuns d'ús privatiu, com ara vestíbuls, replanells, sobrecobertes, volades i porxades, tant si se situen en el sòl, com en el subsòl o en el vol, quan no resulte viable, tècnicament o econòmicament, cap altra solució i sempre que quede assegurada la funcionalitat dels espais lliures, dotacions i altres elements del domini públic, en els supòsits següents:  
  
1. Per a la instal·lació d'ascensors o altres elements que garantisquen l'accessibilitat universal.  
2. Per a la realització d'obres que aconseguisquen reduir almenys, en un 30 per cent la demanda energètica anual de calefacció o refrigeració de l'edifici i que consistisquen en:  
a) la instal·lació d'aïllament tèrmic o façanes ventilades per a l'exterior de l'edifici, o el tancament o envidrament de les terrasses ja ensostrades.  
b) la instal·lació de dispositius bioclimàtics adossats a les façanes o cobertes.  
c) la realització de les obres i la implantació de les instal·lacions necessàries per a la centralització o dotació d'instal·lacions energètiques comunes i de captadors solars o altres fonts d'energia renovables, en les façanes o cobertes quan aconseguisquen reduir el consum anual d'energia primària no renovable de l'edifici, almenys, en un 30 per cent.  
  
d) La realització d'obres en zones comunes o habitatges que aconseguisquen reduir, almenys, en un 30 per cent, el consum d'aigua en el conjunt de l'edifici.  
A tal fi s'introdueix un nou article en les normes urbanístiques del Pla general, denominat «Condicions per a les reformes d'edificacions existents en accessibilitat i millora energètica», i es modifiquen altres articles per a adaptar-los a aquesta última regulació. A més, es delimiten zones d'edificació homogènia, en les quals s'exigeix un mateix tipus de solució per a les actuacions visibles des de l'espai públic.  
  
  
4. INICI DEL PROCEDIMENT D'AVALUACIÓ AMBIENTAL I TERRITORIAL ESTRATÈGICA  
L'Ajuntament de Xixona, com a òrgan ambiental i territorial, inicia el procediment d'acord amb l'article 50 i següents del TRLOTUP.  
  
No resulta preceptiva la realització de la consulta pública a través de la web prevista en l'article 51 del TRLOTUP, d'acord amb el que s'estableix al punt 3 a), ja que es tracta d'una modificació puntual que regula aspectes parcials del Pla que es modifica.  
  
5. DOCUMENTACIÓ PRESENTADA  
Els Serveis Tècnics de l'Ajuntament de Xixona aporten la documentació següent:  
- Esborrany de la modificació puntual núm. 24  
€ Document inicial estratègic (DIE)  
Es comprova que tots dos documents contenen la informació requerida en la normativa d'aplicació (article 52 del TRLOTUP) i expliquen suficientment la modificació proposada.  
  
6. CONSULTES A LES ADMINISTRACIONS PÚBLIQUES  
A l'efecte d'iniciar el procediment d'avaluació ambiental i territorial estratègica, dins de la fase de consulta a les administracions públiques que pogueren resultar afectades, es remet, en compliment de l'article 53 del TRLOTUP, la documentació referida en l'apartat anterior, juntament amb el certificat de l'acord aconseguit pel Ple de l'Ajuntament en data 26 de novembre de 2020 d'inici del procediment d'avaluació ambiental de la modificació puntual núm. 24 del Pla general, a les entitats següents:  
1. Servei Territorial de Cultura d'Alacant  
2. Servei Territorial d'Urbanisme d'Alacant  
3. Servei d'Infraestructura Verda i Paisatge  
1. Amb data 25 de març de 2022, el Servei Territorial de Cultura informa:  
Aquest Servei Territorial remet aquest informe a la Direcció General de Cultura i Patrimoni, amb la proposta que emeta un informe favorable des del punt de vista del patrimoni arquitectònic amb la següent observació:  
- En relació amb l'aplicació de la modificació proposada en el barri antic, haurà de ser en el Pla especial del barri antic i en el catàleg en elaboració, en la corresponent normativa del NHT, en què es regulen més detalladament aquests aspectes, requisits i àmbits d'aplicació.  
  
2. Amb data 23 de febrer de 2021, el Servei Territorial d'Urbanisme informa:  
PRIMERA. La competència per a l'aprovació definitiva correspon a l'Ajuntament, ja que la proposta afecta l'ordenació detallada definida en l'article 35 de la LOTUP, tal com ho determina l'article 44.5 de la mateixa llei.  
SEGONA. L'òrgan ambiental i territorial en el present procediment és l'Ajuntament de Xixona, ja que es tracta d'una modificació que afecta únicament i exclusivament l'ordenació detallada del sòl urbà, tal com determina l'article 48.c de la LOTUP.  
No obstant això, i respecte al contingut de la consideració quarta de l'acord del Ple, de 26 de novembre de 2020, es considera procedent indicar-hi que el document inicial estratègic no ha de ser objecte d'aprovació. Es tracta d'un document sobre la base del qual l'òrgan ambiental i territorial, en aquest cas la Junta de Govern Local de l'Ajuntament de Xixona, emetrà el pronunciament ambiental que corresponga, entre els assenyalats en l'article 51 de la LOTUP. En cas d'emetre un informe ambiental estratègic en el procediment simplificat, prosseguirà el procediment amb els tràmits establits en l'article 57 de la LOTUP.  
Es recorda igualment que l'únic òrgan competent per a l'emissió del pronunciament ambiental és l'òrgan ambiental municipal que cada ajuntament haja determinat.  
TERCERA. Des del punt de vista de les competències d'aquest servei territorial es considera que la proposta no contravé la normativa d'aplicació.  
3. Quant al Servei Territorial d'Infraestructura Verda i Paisatge, no s'ha rebut contestació. Referent a això, el 24 de novembre de 2021, l'Ajuntament de Xixona, va reiterar la sol·licitud en els termes següents:  
El passat 28 de gener de 2021, amb entrada en el Registre general de Conselleria número GVRTE/2021/165786 es va presentar documentació i se sol·licitava consulta a aqueix Servei, en un termini de 30 dies, de conformitat amb el que s'estableix en l'article 53 de la LOTUP.  
Al març de 2021 aquest Ajuntament va patir un atac informàtic amb pèrdua de dades i expedients, per la qual cosa es desconeix si eixa administració va emetre l'informe que se sol·licitava.  
  
En el cas que ja haguera sigut emés, es pregava que s'enviara una còpia d'aquest, i en defecte d'això, que servira la present per a sol·licitar la seua emissió al més aviat possible, sense que fins hui s'haja rebut cap resposta.  
7. IDENTIFICACIÓ D'EFECTES PREVISIBLES SOBRE EL MEDI AMBIENT  
Tal com justifica el DIE, les actuacions que es desenvoluparan com a conseqüència de la modificació de la normativa urbanística municipal tindran efectes positius sobre el medi ambient, atés que el seu objectiu és la reducció de la demanda energètica dels edificis, i la millora de l'accessibilitat universal.  
D'altra banda és necessari un control dels possibles efectes negatius sobre el paisatge urbà, principalment sobre els visuals de la població cap als edificis afectats per les actuacions. Aquest control s'articula mitjançant els Estudis d'integració Paisatgística definits en l'articulat de les Normes urbanístiques modificades.  
Finalment, es considera que no s'afecten els elements estratègics del territori, atès que únicament s'afectarà, i de forma molt puntual, al viari o espai públic municipal i per tant a cap element que es puga considerar amb tal caràcter.  
8. INCARDINACIÓ EN L'ESTRATÈGIA TERRITORIAL DE LA COMUNITAT VALENCIANA  
Els objectius plantejats en la modificació resulten plenament congruents amb les directrius i objectius de l'ETCV. D'aquesta forma en matèria d'ocupació racional i sostenible del sòl, l'ETCV en la directriu 115 estableix el principi rector d'inscriure les polítiques d'habitatge en els objectius de sostenibilitat ambiental, tals com l'accessibilitat, l'ús racional dels recursos i la reducció de les emissions contaminants.  
  
Es considera que no es produeixen incidències sobre la resta de directrius.  
9. JUSTIFICACIÓ DE L'APLICACIÓ DEL PROCEDIMENT SIMPLIFICAT  
En compliment de l'article 46 del TRLOTUP:  
3. L'òrgan ambiental determinarà si un pla ha d'estar subjecte a avaluació ambiental i territorial estratègica simplificada o ordinària en els supòsits següents:  
a) Les modificacions menors dels plans esmentats en l'apartat 1.  
  
b) Els plans esmentats en l'apartat 1 que establisquen l'ús, a nivell municipal, de zones de reduïda extensió. Queden inclosos en aquests supòsits aquells plans que suposen una nova ocupació de sòl no urbanitzable per a realitzar operacions puntuals de reordenació o ampliació limitada de vores de sòls consolidats, als quals es refereix l'article 76.3.b d'aquest text refós, llevat que s'establisca la no necessitat en la declaració ambiental i territorial del Pla general estructural.  
  
c) Els plans que, si estableixen un marc per a l'autorització en el futur de projectes, no complisquen els altres requisits esmentats en l'apartat 1.  
Tal com s'indica en el DIE:  
La modificació puntual únicament afecta a aspectes menors de les normes urbanístiques reguladores l'edificació en sòl urbà, per la qual cosa es considera que l'òrgan ambiental i territorial haurà de resoldre que el procediment a seguir siga el d'avaluació ambiental i territorial estratègica simplificada.  
D'altra banda, i consultant l'annex VIII del TRLOTUP: Criteris per a determinar si un pla o programa ha de sotmetre a avaluació ambiental i territorial, no compleix aquests criteris.  
Per tant, es considera justificat que se sotmeta a avaluació ambiental i territorial Estratègica de caràcter simplificada.  
10. CONSIDERACIONS JURÍDIQUES  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), posteriorment refosa en el Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (TRLOTUP).  
  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
L'esmentat TRLOTUP estableix en el seu article 49:  
1. L'òrgan ambiental serà l'òrgan autonòmic dependent de la conselleria competent en medi ambient, excepte en els supòsits establits en l'apartat 2 d'aquest article.  
2. L'òrgan ambiental serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els següents casos:  
a) En els instruments de planejament urbanístic que afecten únicament i exclusivament a l'ordenació detallada del sòl urbà definida en el present text refós.  
b) En els instruments de planejament urbanístic que, en el desenvolupament de planejament avaluat ambientalment, afecten únicament i exclusivament l'ordenació detallada del sòl urbanitzable definida en el present text refós.  
c) En els instruments de planejament urbanístic que afecten únicament i exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.  
  
Per això, l'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental.  
  
En la tramitació de la modificació puntual núm. 24 del vigent Pla general, és aplicable l'article 49.c.1 citat i per això ha de ser l'ajuntament com a òrgan ambiental el que haurà de realitzar l'anàlisi tècnica de l'avaluació ambiental de l'expedient i formular la declaració ambiental i territorial estratègica.  
11. CONCLUSIONS  
Queda acreditat, i així es desprén dels informes emesos referits anteriorment, que a l'efecte de la identificació i valoració de possibles efectes sobre el medi ambient de la modificació puntual núm. 24 del Pla general, realitzat l'anàlisi tècnica de la documentació i de la consulta a la cartografia temàtica de la conselleria competent en matèria de medi ambient, s'observa que el desenvolupament de la modificació proposada no presenta afeccions sobre el medi ambient, únicament afecta al sòl urbà del municipi, i per tant la modificació únicament incidirà sobre les determinacions que regulen el règim d'ús i edificació del sòl.  
  
Conforme estableix l'article 52 del TRLOTUP, d'acord amb els criteris de l'annex VIII d'aquesta llei, la modificació puntual núm. 24 del Pla general de Xixona no estableix cap marc per a altres projectes i activitats subjectes a avaluació d'impacte ambiental, no influeix en altres plans o programes, no té incidència en el model territorial vigent en el municipi ni produeix un increment significatiu en el consum de recursos i no suposa afecció sobre elements del patrimoni natural i cultural.  
  
Per l'anterior es pot concloure que la modificació puntual núm. 24 del Pla general de Xixona no presenta efectes significatius sobre el medi ambient i, per tant, s'haurà de sotmetre al procediment d'avaluació ambiental i territorial estratègica simplificat.  
Com a conclusió, i d'acord amb l'exposat en aquest document, cal emetre l'informe ambiental i territorial estratègic favorable segons estableix l'article 53.2.b del TRLOTUP, en relació a la modificació puntual núm. 24 del Pla general de Xixona.  
D'acord amb els criteris de l'annex VIII d'aquest text refós, i tenint en compte les consultes realitzades i l'anàlisi efectuada, es pot concloure que el procediment d'avaluació simplificada és suficient per a determinar que la referida modificació no presenta efectes significatius sobre el medi ambient, corresponent continuar la tramitació conforme a la seua normativa sectorial, havent de complir les següents determinacions:  
Tal com indica el Servei Territorial de Cultura: en relació amb l'aplicació de la modificació proposada en el barri antic, haurà de ser en el Pla especial del barri antic i en el catàleg en elaboració, en la corresponent normativa del NHT, on es regulen més detalladament aquests aspectes, requisits i àmbits d'aplicació.  
El llicenciat en Biologia - Assistència tècnica al Medi Ambient - Jesús Lara Jornet  
Xixona, document datat i signat electrònicament a continuació:»  
  
Consta en l'expedient l'informe jurídic del cap del Servei de Règim Interior.   
La Junta de Govern Local resulta competent per a adoptar els acords com a òrgan ambiental en virtut de les funcions delegades per Decret d'Alcaldia núm. 2018/1688 de data 16 de novembre de 2018 (BOP 27.11.2018).  
Per tot l'exposat, es proposa l'adopció dels acords següents:  
  
  
Primer. Emetre resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntal núm. 24 del Pla general d'ordenació urbana de Xixona, de conformitat amb els criteris de l'annex VIII del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (TRLOTUP), en poder concloure que és suficient per a determinar que la referida modificació d'aquesta no presenta efectes significatius sobre el medi ambient, corresponent continuar la tramitació d'aquesta conforme a la seua normativa sectorial, havent de complir les determinacions següents:  
Tal com indica el Servei Territorial de Cultura, en relació a l'aplicació de la modificació proposada en el barri antic, haurà de ser en el Pla especial del barri antic i en el catàleg en elaboració, en la corresponent normativa del NHT, on es regulen més detalladament aquests aspectes, requisits i àmbits d'aplicació.  
  
Segon. Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, deixant constància que l'informe ambiental i territorial estratègic perdrà la seua vigència i cessarà en la producció dels efectes si, una vegada publicat en el DOGV, no s'haguera procedit a l'aprovació del document avaluat en termini màxim de quatre anys des de la seua publicació.  
  
Tercer. Donar compte de la present resolució al Ple de l'Ajuntament, com a òrgan promotor i substantiu, i indicar la procedència de continuar la tramitació de la modificació puntal núm. 24 del Pla general d'ordenació urbana de Xixona conforme a l'article 61 i concordants del capítol III del títol III del llibre I del TRLOTUP.  
  
Quart. Notificar als interessats, fent constar que aquesta resolució no és susceptible de cap recurs, sense perjudici dels que, si escau, siguen procedents en via judicial contenciosa administrativa enfront de la disposició de caràcter general que aprove la modificació del pla.»  
  
Xixona, 20 de desembre de 2022.- La regidora d'Urbanisme: María Teresa Carbonell Bernabeu.